**SO 19 EUROPOS KREPŠINIO SAVAITĖ LIETUVOJE**

**„KREPŠINIO 3X3 VARŽYBOS“**

**2022-11-26/2022-12-04**

**I. VARŽYBŲ TIKSLAS IR UŽDAVINIAI**

1. Populiarinti krepšinį kaip vieną iš fizinio aktyvumo skatinimo priemonių.

2. Gerinti krepšinio žaidimo įgūdžius bei gebėjimus.

3. Išaiškinti stipriausias kolektyvų komandas bei kūrybiškiausias sporto bendruomenes.

 **II. VARŽYBŲ DALYVIAI, REGISTRACIJA, VYKDYMO LAIKAS IR VIETA**

4. Renginį organizuoja LSOK 2022 m. lapkričio 26-gruodžio 4 d. Varžybos vykdomos savo sporto bazėse.

5. Teisėjauja vykdančiosios organizacijos paskirti teisėjai.

6. Varžybose gali dalyvauti vyrai ir merginos. Amžiaus apribojimų nėra. Komandos sudėtis – 4 asmenys.

7. Registruojasi organizacijos ugdančios vaikus, jaunuolius, suaugusius, turinčius intelekto sutrikimą. Registracija vykdoma elektroniniu paštu ***daivadabriliene@gmail.com*** iki 2022-11-26.

8. Varžybų paraiškas, protokolus ir varžybų nuotraukas prašome atsiųsti per 5 darbo dienas pasibaigus varžyboms, iki š. m. gruodžio 9 dienos.

**III. VARŽYBŲ TAISYKLĖS**

9.Aikštelė ir kamuolys. Žaidžiama pusėje krepšinio aikštelės. Visos rungtynės žaidžiamos 6 dydžio kamuoliu.

10. Komandos sudėtis. 4 žaidėjai: 3 + 1 atsarginis. Atsarginis žaidėjas nėra būtinas. Komanda gali pradėti rungtynes, kai turi 3 pasiruošusius žaisti žaidėjus.

11. Teisėjai. 1 teisėjas. Rungtynėms gali būti skiriami ir 2 teisėjai.

Minutės pertraukėlės nėra.

12. Pirmoji ataka. Metama moneta. Burtus laimėjusi komanda renkasi, ar gauna kamuolį, ar rungtynes pradeda gindamasi.

13. Taškai 1 arba 2 taškų vertės.

14. Rungtynių trukmė ir taškų limitas 10 min nestabdomo laiko arba iki 15

15. Pratęsimas. Pirmoji komanda pelniusi 2 taškus laimi rungtynes. Pratęsimą su kamuoliu pradeda ta komanda, kuri rungtynes pradėjo gindamasi.

16. Atakos laikas. 12 sekundžių atakai. Jeigu aikštelėje nėra atakos laikrodžio, laiką kontroliuoja teisėjai.

17. Pražanga atakuojant krepšį. Metamas 1 baudos metimas. Metami 2 baudų metimai, jei prasižengta metant iš už tritaškio linijos. Komandos pražangų limitas 6 komandinės pražangos. Bauda už 7, 8 ir 9 komandines pražangas Skiriami 2 baudų metimai. Galioja ir taiklaus metimo su pražanga atveju. Bauda už 10 ir tolimesnes komandines pražangas Skiriami 2 baudų metimai ir kamuolio valdymas. Galioja ir taiklaus metimo su pražanga atveju.

18. Nesportinės ir techninės pražangos. Už nesportinę pražangą skiriami 2 baudų metimai ir kamuolio valdymas. Techninė pražanga – 1 baudos metimas ir kamuolio valdymas. Dvi nesportinės pražangas gavęs žaidėjas iš rungtynių diskvalifikuojamas.

19. Žaidimas po pelnytų taškų. Žaidimas nestabdomas. Puolanti komanda kamuolį turi išsivaryti arba perduoti kamuolį už tritaškio linijos. Besiginanti komanda negali žaisti į kamuolį puslankio zonoje po krepšiu.

20. Žaidimas po pražangos ne metimo metu ir po kitų taisyklių pažeidimų. Besiginančios komandos žaidėjas ties tritaškio linija priešais krepšį paduoda kamuolį puolančiam žaidėjui ir žaidimas tęsiamas („check-ball“situacija).

21. Žaidimas po atkovoto kamuolio gynyboje arba perimto kamuolio. Kamuolys turi būti išsivarytas arba perduotas už tritaškio linijos.

22. Ginčo situacija. Kamuolys atitenka besigynusiai komandai.

23. Žaidėjų keitimai. Žaidėjai gali keistis prieš „check-ball“ situaciją, prieš atliekant baudos metimus arba tarp metimų. Pirmasis aikštelę turi palikti aikštės žaidėjas ir tik tada atsarginis gali žengti į aikštę.

**IV. NUGALĖTOJŲ APDOVANOJIMAI**

24. Organizacijoms vykdančios SO Europos krepšinio renginį perduodami medaliai (iki 3 komandų), pagal pateiktas paraiškas.